b'\n_START_ARTICLE_\nMojca Dr\xc4\x8dar Murko\n_START_SECTION_\n\xc5\xbdivljenjepis\n_START_PARAGRAPH_\nMojca je leta 1965 v Ljubljani diplomirala iz prava, leta 1973 pa v Zagrebu magistrirala s podro\xc4\x8dja mednarodnega javnega in zasebnega prava._NEWLINE_\xc5\xbde med \xc5\xa1tudijem je pri\xc4\x8dela pisati politi\xc4\x8dne komentarje za Radio Ljubljana in nekatere druge revije. Leta 1977 se je zaposlila pri Delu in bila dopisnica iz Bonna, Rima in na koncu z Dunaja. Med letoma 1984 in 1986 je bila predsednica \xc4\x8dastnega razsodi\xc5\xa1\xc4\x8da Dru\xc5\xa1tva novinarjev Slovenije. Leta 1988 je bila med kandidati za predsednika predsedstva SR Slovenije, vendar je skup\xc5\xa1\xc4\x8dina izbrala Janeza Stanovnika. Leta 1988 je kot prva prejela naziv Slovenka leta. Leta 2004 je bila na listi LDS izvoljena za poslanko v Evropskem parlamentu.'